leveskockaa (2026-01-15 15:33:02+00:00): tl;dr: Szuper az összefoglaló, köszönöm, hasonlóra gondoltam. A taxi=no szerintem mehet, hiába nincs explicit tiltó tábla, a kerékpárt pedig kizárja az access=no.
Ezen kívül mást nem változtatnék, esetleg a ,,BKK-sáv" nevű jelenségről szürkezónás, nem megfelelően szabályozott státusza miatt elférne az összefoglalóban egy megjegyzés a buszsávnál.

Bővebben:
Tulajdonképpen a taxi is BKK valahol... A Wiki viszont írja, hogy a psv definíciója különböző jogi környezetekben más lehet, nálunk például nincs definiálva, ha jól tudom.

Extrémnek érzem azt a gondolatot, hogy a szerkesztésem miatt fog valaki szabálytalankodni és ezért büntetést kapni, épeszű kerékpáros ahol csak tudja, kerüli a villamossíneken hosszában közlekedést, másrészt rendelkezésére áll haladós (úttest) és biztonságosabb (gyalog- és kerékpárút) útvonal a Margit hídon, a taxis pedig szintén tudja remélhetőleg hol közlekedhet, és hol nem. Másrészt mindketten ott és akkor szabálytalankodnak ahol akarnak, az nem érv, hogy azt írta az útvonaltervező, a járművet nem a szoftver vezeti. Az access=no vagy vehicle=no a kerékpárost kizárja (a lovaskocsit szintén), említettem már, hogy kerüli ezt a szituációt, a taxis meg állítólag nagyon tud vezetni, remélem tudja, hogy nem hajthat arra a sávra.

Jól írtad, hogy szürkezóna, nem tudom hogy milyen ,,ítéletet" hozna a rendőr, vagy egy közlekedési jogász. Vannak még hasonló anomáliák, például a Széll Kálmán téren van kint "standalone" ,,Mindkét irányból behajtani tilos" tábla, kivéve BKK, BKV kiegészítéssel, de nem gondolom, hogy arra kellene kapacitálnunk a kerékpárost, hogy hajtson be a vágánykapcsolattal nehezített villamossínekre hosszában, sem itt, sem a Széll Kálmán téren.

Az általad hivatkozott pontban a ,,Mindkét irányból behajtani tilos" tábla kiegészítő tábláiról van szó, szerintem viszont ez nem ugyanaz a jelzőtábla, hanem egy sávinformációs („Besorolás rendjét jelző tábla"?), amin szerepel egy másik, a nevezett ,,Mindkét irányból behajtani tilos" a megfelelő kiegészítő táblákkal. A sávinformációs táblából következtetem, hogy egy egységként kezeli a ,,közutas tudomány" a Margit híd két (normál) forgalmi sávját és a villamospályán kialakított ,,BKK-sávot", vagyis OSM szempontból annak a felét. (Az a kollektív döntés született az évek során, hogy ezt is önálló útpályaként térképezzük, ahogy a gömbsüvegsorral elválasztott buszsávot, egyéb pályát. Ennek a megváltoztatása mellett semmiképp sem érvelnék, mert a Margit híd esetében csak felfestés választja el a két irányt a felsővezetéktartó oszlopokon kívül, és akkor lehetne az egészet egyesíteni, villamosmegállónál meg szétválasztani.) Ezt az egészet azért írom, mert szerintem megerősíti a szabályozói szándékot arra vonatkozólag, hogy bringával elsősorban a gyalog- és kerékpárúton szabad átkelni, valamint Buda felől a külső forgalmi sávban van kerékpáros nyom, ami kifejezetten megengedi az ott haladást. Pest felől is lehet az úton haladni, például ha a gyalog- és kerékpárút teljesen tele van gyalogossal, ezt a KRESZ megengedi, az más kérdés, hogy le fogják az illetőt dudálni.

Tehát szerintem a déli, Pest felé tartó oldalon a járdára az általános magyar szabályok vonatkoznak (kerékpárral csak járhatatlan úttest esetében, vagy gyermek), ezen túlmenően az úttestre a következők: bicycle:lanes=yes|designated; psv:lanes=yes|yes, míg a középső ,,BKK-sávra" pedig access=no vagy vehicle=no, esetleg psv=designated, és minden bizonnyal taxi=no. Az északi, Buda felé tartó félre a sorrendet tovább folytatva, bicycle:lanes=yes|yes; psv:lanes=yes|yes, a gyalog és kerékpárútra foot=designated; bicycle=designated.

Folytatva a szürkezóna gondolatmenetet, a Nyugati tér felé haladva BKK és kerékpáros piktogram van felfestve, és ezt a sávinformációs tábla is leköveti. Persze az Árpád fejedelem útján, az Üstökös utcánál van egy újabb, harmadik féle jelölés: a sáv felett ,,Mindkét irányból behajtani tilos", kivéve BKK, stb. A sávinformációs táblán illetve az aszfalton buszsáv, de nincs kerékpár, hiába van felfestve a kereszteződésben a piktogram, utána meg lekopott, és nem lett újrafestve, de cserébe van egy olyan tábla, amit te is fotóztál...